**Sviđa ti se rad u novim modernim prostorima koji kroz otvorenost prate nove načine rada? Želiš doživjeti rad unutar kampusa gdje su ti dostupni brojni dodatni sadržaji poput društvenih zona te restoran i kafić? Misliš da je teorija super, ali da ništa nema bez pravog iskustva?**

**Onda čitaj dalje!**

**A1 Hrvatska među najboljim je operaterima na svijetu po kvaliteti svoje mreže i usluga te je kompanija s najrazvijenijom infrastrukturom u Hrvatskoj, a naš Odjel za razvoj optičke infrastrukture bavi se razvojem, planiranjem i optimizacijom optičke infrastrukture za naše poslovne korisnike. Aktivnosti obuhvaćaju planiranje i postavljanje pristupne mreže s ciljem osiguranja teritorijalne pokrivenosti i zadovoljavajuće kvalitete usluge, optimizaciju optičkog sustava i parametrizaciju,  provedbu i analizu benchmark mjerenja te uvođenje novih tehnologija i funkcionalnosti.**

**Koga tražimo?**

Zbog potrebe za administrativnom podrškom našim tehničarima u razvijanju optičke infrastrukture, tražimo studenta iz Zagreba s aktivnim studentskim pravima. Idealni kandidati su snalažljive i odgovorne osobe koje se dobro snalaze u radu s tehnologijama!

**Vrsta zaposlenja:** studentski posao

**Lokacija rada:**  Zagreb, Vrtni put 1 (A1 središnjica)

**Period zaposlenja:** na duži period

**Radno vrijeme:**  puno radno vrijeme (8h dnevno)

**Rok za prijavu:** 04.12.2022.

**Kako će izgledati tvoj radni dan?**

• pružat ćeš administrativnu i operativnu podršku timovima na terenu

• ažurirat ćeš dokumentaciju i baze podataka izgradnje pristupnih mreža

• koordinirat ćeš među sudionicima projektiranja i izgradnje, prilikom izrade projekata i izvedbe radova za izgradnju pojedine lokacije u pristupnoj mreži

• organizirat ćeš i najavljivati tzv. *walk* aktivnosti

**Što očekujemo od tebe:**

• studentska prava (potrebno je imati vlastiti studentski ugovor)

• spremnost na puno radno vrijeme od ponedjeljka do petka, na duži period

• dobro snalaženje u MS Office alatima

• idealno da si student/ica tehničkog fakulteta

• samostalnost, odgovornost i organiziranost

• strpljivost i pedantnost

**Što možeš očekivati od nas:**

• strukturirano uvođenje u posao kroz teoriju i praksu

• mogućnost napredovanja

• satnicu od 30kn/h (33kn/h od 1.1.2023)

• vrhunske stručnjake koji će ti stajati na raspolaganju za mentorstvo i podršku u radu

• priliku da upoznaš primjenu najmodernijih tehnologija u području fiksnih i mobilnih operatera

• kod nas nikad nije dosadno - dinamično okruženje, moderno uređeni prostori

• volimo se zabavljati - druženja, tulumi, meetupovi, natjecanja, stolni nogomet i stolni tenis

• rad na duži vremenski period

**Mi smo svoje rekli, sad je red na tebi - ako si zainteresiran/a, prijavi se do 04.12.!**